Johann Amos Comenius

**Johann Amos Comenius** (tysk; tsjekkisk: *Jan* (eller *John*) *Amos Komensky*; latin: *Iohannes Amos Comenius*, født 28. mars 1592 i Uherský Brod i Nivnice i markgrevskapet Mähren, død 15. november 1670 i Amsterdam i grevskapet Holland i de forente Nederlandene) var en filosof, pedagog og teolog fra markgrevskapet Mähren.
## Biografi
Comenius  var yngst av fem søsken og eneste sønn i en nokså velstående bondefamilie. Foreldrene hans var medlemmer av «Brødreuniteten» (senere kjent som «de bøhmiske brødre» eller «den moraviske kirke») som sprang ut av husitt-bevegelsen. Brødrene ville leve ut evangeliet og brøt derfor med stat og kirke, avviste krig og vold, standsforskjeller og «alt som stinker av denne verden». I Brødreuniteten stod alle ansvarlige for alle, med innsats for tro, tanke og praktisk arbeid. Menneskets oppgave i verden var å kjempe for sannhet og rettferd, men bare med ånd, opplysning og skapende arbeid.

Comenius ble tidlig foreldreløs, men i brødresamfunnet ble han ivaretatt og fikk skolegang. Han ble utdannet i Tyskland og dro deretter tilbake til hjemlandet, der han som 24-åring ble ordinert til prest i Brødreuniteten.

Comenius var involvert i og ble den siste biskop blant de bøhmiske brødre. Siden 1462 hadde den katolske kirke iverksatt motreformasjon i Böhmen og Mähren. Området hadde tidligere valgt en før-protestantisk kurs gjennom husitt-bevegelsen, grunnlagt av Jan Hus (1372–1415). I likhet med husittene ble også de bøhmiske brødre oppfattet som kjettere av den katolske kirke. Comenius måtte derfor gå i dekning, og senere rømme landet. Han flyktet først til Leszno i Polen-Litauen, hvor han underviste i latin på et gymnas og fikk ansvar for de böhmiske og mähriske kirkene. Videre oppholdt han seg i Transylvania, kongeriket Ungarn, de forente Nederlandene, England og Sverige. Landflyktigheten rammet både ham selv, hans familie og hans menighet.

Leszno gymnas var en forberedende skole for universitetsstudenter. Comenius var svært misfornøyd med de mangelfulle undervisningsmetodene. Bare menn fikk utdannelse - om familien deres så seg råd til det, og klasseromsundervisning gikk stort sett ut på pugging av latinske gloser, setninger og syntaks, så elevene senere kunne gå i kirkens tjeneste.

Comenius regnes som far til moderne undervisningsmetoder og er kjent for sitt pedagogiske reformarbeid. Han var en av de tidligste forsvarere av allmennutdannelse også for fattige barn, et konsept han fremmet i verket *Didactica Magna* (1633–1638). Han forsvarte utdanning for kvinner, og baserte sin undervisning på trinnvis læring, der ethvert studium skulle være «fullt ut anvendelig, fullt ut lystbetont, og slik at skolen blir en lek, altså en behagelig opptakt til hele vårt liv». Slik la han vekt på en livsvarig læring med fokus på logisk tenkning fremfor pugg. Hans pedagogikk er kjent som «pansofisme».

Her hentet han inspirasjon fra blant andre Leibniz, Spinoza, frimurerne og opplysningstidens tenkere.Blekastad, Milada: «Johann Amos Comenius» i *Store norske leksikon* på snl.no. Hentet 12. oktober 2025 fra https://snl.no/Johann_Amos_Comenius   

I *Pampedia* definerer Comenius «utdanning» som et redskap til å unngå feiltagelser. I 1630-31 skrev han en lærebok om barneoppdragelse i hjemmet, den første man kjenner om emnet, om tiden før barnet når skolealder som seksåring. Selv hadde han på den tiden to små døtre som vokste opp i et landflyktig hjem. I 1966 om barnet i norsk oversettelse: *Informatoriet for skolen hennar mor*.  

Hans lærebok *[[Verden i bilder]]* fra 1638, ble den første illustrerte læreboka i verden. Et universitet har fått navn etter ham;Universitetet i Leszno, ''study.gov.pl likeså EU-programmet Comenius, som gir støtte til europeisk samarbeid mellom barnehager og skoler.

Han døde 15. november 1670 i Amsterdam, og ble gravlagt i Naarden i det daværende grevskapet Holland.Comenius, ''findagrave.com

## Forskning
Den norske litteraturviteren og oversetteren Milada Blekastad (1917–2003) tok doktorgraden på Comenius' verker. Ifølge Norsk Oversetterleksikon er Blekastad biografi om Comenius «den mest siterte av alle verdens Comenius-biografier». Biografien ble utgitt i 1969, er på nærmere 900 sider og bærer tittelen *Comenius: Versuch eines Umrisses von Leben, Werk und Schicksal des Jan Amos Komenský*.

## Referanser


## Eksterne lenker
* 
* Biografi hos apuritansmind.com